八月十六入南昌右獄作對治偈
作者：釋德洪
朝代：宋

paragraphs: 那落迦中，論刼受苦。
焚鐵其地，汁銅其柱。
魚鱠而臠，爪分而鋸。
於一日夕，有萬痛楚。
我避世紛，重閉其户。
而此知識，勃然而怒。
吏收付官，於此土住。
自尋其罪，焦芽石女。
然非天人，所能見與。
自業成熟，現行會遇。
受盡還無，無可措慮。
我作是觀，上契佛祖。